জয়শ্রী রায়

জয়শ্রী রায় একজন বাঙালি অভিনেত্রী যিনি বিশ্বনন্দিত চলচ্চিত্রকার সত্যজিৎ রায়ের মাধ্যমে চলচ্চিত্রে আসেন। ১৯৬৮ সালে তিনি মিস ক্যালকাটা উপাধি লাভ করেন।

কলকাতার জীবন
জয়শ্রীর জন্ম ১৯৫২ সালে কলকাতায়। পড়েছেন সাউথ পয়েন্ট স্কুলে। ১৯৬৮ সালে মিস ক্যালকাটা উপাধি লাভ করেন। সত্যজিৎ রায়ের প্রতিদ্বন্দ্বী চলচ্চিত্রের মাধ্যমে বড় পর্দায় কাজ শুরু করেন। 'প্রতিদ্বন্দ্বী' মুক্তি পায় ১৯৭০ সালে।কান ক্ল্যাসিকসে সত্যজিৎ রায়ের 'প্রতিদ্বন্দ্বী', সমকাল, ৯ মে ২০২২ উত্তমকুমারের সাথে তার অভিনীত চলচ্চিত্র ‘অসাধারণ’ ১৯৭৬ সালে মুক্তি পায়।জয়শ্রী কবির কেন ঢাকা ছেড়েছিলেন, বাংলাদেশ প্রতিদিন, ১৮ জুন ২০২০

 বাংলাদেশের চলচ্চিত্রে 
জয়শ্রী রায় ‘সূর্য কন্যা’ নামের ছবিতে অভিনয়ের জন্য তিনি বাংলাদেশে আসেন এবং পরে পরিচালক আলমগীর কবিরকে বিয়ে করে এদেশে থেকে যান। এবং বিয়ের পরে জয়শ্রী কবির নামে পরিচিতি লাভ করেন। সত্তর দশকের মাঝামাঝি থেকে তিনি এদেশের চলচ্চিত্রে অভিনয় করতে আসেন। তারপর প্রায় একযুগের মতো তিনি এদেশের চলচ্চিত্রে অভিনয় করেন। তিনি সুনির্বাচিত কিছু ছবিতে অভিনয় করেছেন। গড়পড়তা বাণিজ্যিক ছবিতে তিনি অভিনয় করেন নি, তাই খুব বড় তারকা হওয়া সম্ভব হয়নি তার। আলমগীর কবিরের সাথে বিবাহ বিচ্ছেদের পর তিনি কলকাতাতে পাড়ি জমান। আলমগীর কবির ১৯৮৯ সালের ২০ জানুয়ারি মৃত্যুবরণ করেন ।তারপর একমাত্র সন্তান লেনিন সৌরভ কবিরকে নিয়ে জয়শ্রী রায় চলে যান লন্ডনে। লন্ডনের সিটি কলেজে ইংরেজি বিষয়ে শিক্ষাদান করছেন তিনি প্রায় এক যুগেরও বেশি।জয়শ্রী কবির কেন ঢাকা ছেড়েছিলেন, বাংলাদেশ প্রতিদিন, ১৮ জুন ২০২০ ১৩ই ফেব্রুয়ারি ২০১১ জয়শ্রী কবির বলেন, “আমি বাংলাদেশে আসতে চাই। চলচ্চিত্রে ভালো প্রস্তাব পেলে অভিনয় করতে আপত্তি নেই। শিগগিরই বাংলাদেশে আসব।” লন্ডনের রেইনবো ফিল্ম ফেস্টিভ্যালের একজন সম্মানিত সদস্য ও গুণী বিচারক হিসেবেও কাজ করেছেন তিনি। বাংলাদেশে জনপ্রিয় জুটি ছিল জয়শ্রী-বুলবুল। ‘সূর্যকন্যা’ ছবিতে প্রথম নায়ক হিসেবে বুলবুল আহমেদের সাথে অভিনয় করেন তিনি। এই নায়কের সঙ্গে পরে ‘সীমানা পেরিয়ে’, ‘মোহনা’, ‘পুরস্কার’, ‘রুপালি সৈকতে’ সিনেমাগুলোতে জুটি বাঁধেন। বাংলাদেশের সেরা ১০ চলচ্চিত্রের তালিকায় স্থান পেয়েছে এই জুটি অভিনীত দুটি ছবি। একটি ‘রুপালি সৈকতে’ আরেকটি ‘সীমানা পেরিয়ে’।জয়শ্রী কবির কেন ঢাকা ছেড়েছিলেন, বাংলাদেশ প্রতিদিন, ১৮ জুন ২০২০

 সম্মাননা 
তিনি ১৯৭৫ সালে বাচসাস পুরস্কার লাভ করেন ‘সূর্য কন্যা’ ছবিতে অভিনয় করে।

 উল্লেখযোগ্য সিনেমা 
 প্রতিদ্বন্দ্বী - (১৯৭০)
 সূর্য কন্যা - (১৯৭৫)
 সীমানা পেরিয়ে - (১৯৭৭)
 মিস ক্যালকাটা
 রূপালী সৈকতে - (১৯৭৯)
 পুরস্কার
 মোহনা - (১৯৮২)
 শহর থেকে দূরে
 দেনা পাওনা
 নালিশ

 তথ্যসূত্র 

 বহিঃসংযোগ 

 জয়শ্রী কবির  — রটেন টম্যাটোস
 http://www.dailykalerkantho.com/index.php?view=details&feature=yes&type=single&pub_no=169&cat_id=3&menu_id=78&news_type_id=1&index=11&archiev=yes&arch_date=20-05-2010

বিষয়শ্রেণী:বাঙালি অভিনেত্রী
বিষয়শ্রেণী:২০শ শতাব্দীর বাংলাদেশী অভিনেত্রী
বিষয়শ্রেণী:কলকাতার অভিনেত্রী
বিষয়শ্রেণী:১৯৫২-এ জন্ম
বিষয়শ্রেণী:জীবিত ব্যক্তি
বিষয়শ্রেণী:ইংল্যান্ডে বাংলাদেশী অভিবাসী
বিষয়শ্রেণী:বাংলাদেশী চলচ্চিত্র অভিনেত্রী